|  |  |
| --- | --- |
| futer logo | ЗАКЉУЧАК  О УСВАЈАЊУ АКЦИОНОГ ПЛАНА ЗА СПРОВОЂЕЊЕ ПЛАНА РАЗВОЈА ЦАРИНСКЕ СЛУЖБЕ РЕПУБЛИКЕ СРБИЈЕ ЗА ПЕРИОД 2017-2020. ГОДИНЕ  ("Сл. гласник РС", бр. 116/2017) |



**АКЦИОНИ ПЛАН**

**ЗА СПРОВОЂЕЊЕ ПЛАНА РАЗВОЈА ЦАРИНСКЕ СЛУЖБЕ РЕПУБЛИКЕ СРБИЈЕ ЗА ПЕРИОД 2017–2020. ГОДИНЕ**

1. УВОД

План развоја царинске службе Републике Србије за период 2017–2020. године је израђен са циљем да оствари визију модер- не државне институције која успешно извршава своје задатке и на квалитетан и ефикасан начин пружа услуге пословној заједници. Он обухвата кључне циљеве и то:

1. ЕУ интеграције и јачање међународне сарадње;
2. Управљање и развој људских ресурса;
3. Ефективни царински поступци и контроле;
4. Ефикасна наплата прихода;
5. Стратешко управљање, модернизација и реформе;
6. Јачање интегритета, антикоруптивне политике и превен- тивних мера;
7. Побољшање услова рада; и
8. Развој информационих и комуникационих технологија. Управа царина (УЦ) је у претходном периоду имала у приме-

ни Пословну стратегију Управе царина 2011–2015. У циљу обез- беђења континуираног стратешког планирања УЦ је донет нови документ којим је разрађен план развоја царинске службе. Ово је у складу са препорукама које је Европска комисија изнела у годи- шњим извештајима о напретку Републике Србије за 2015. годину и 2016. годину и Записнику са Пододбора за трговину, порезе и ца- рину одржаног 7. фебруара 2017. године у Београду. Такође, доно- шење стратегије развоја УЦ помиње се у Националном програму за усвајање правних тековина ЕУ из јула 2014. године и Прегова- рачкој позицији Републике Србије за Међувладину конференцију о приступању Републике Србије ЕУ за Преговарачко поглавље 29

– Царинска унија.

У периоду од 2015. године УЦ је наставила да ради на разво- ју и модернизацији царинске службе. Поред Сектора за царински систем и политику Министарства финансија, УЦ је имала водећу улогу у Преговарачком поглављу 29 – Царинска унија. Такође, УЦ је узела учешћа у активностима у вези са другим поглављима у чији рад је укључена (Поглавља 1, 7, 16, 18, 23, 24, 27, 28, 30, 33).

Као један од показатеља повећаног обима активности УЦ је број декларација, који у периоду од 2011. године константно расте. Уједно, од 2011. до 2016. године је постојао тренд раста укупне наплате буџетских прихода, царине и ПДВ-а из увоза.

УЦ је током 2016. године завршила припреме за уговарање реализације пројекта новог граничног прелаза Бајмок према Ма- ђарској, чија ће изградња бити финансирана из програма ИПА 2013. Пројекат граничног прелаза Котроман према БиХ је обухва- ћен програмом ИПА 2014, а у 2016. години је почела реализација уговора за израду техничке документације.

УЦ је једна од кључних институција у процесу интегрисаног управљања границом и носилац активности ради испуњења циље- ва у Стратегији интегрисаног управљања границом у Републици Србији 2017–2020. Република Србија са циљем даљег усклађива- ња интегрисаног управљања границом планира даља улагања у инфраструктуру и опремање граничних прелаза у којима ће уче- ствовати и УЦ.

Период од 2015. до 2017. године је заУЦ значајан и због при- ступања Републике Србије Конвенцији о заједничком транзитном поступку и Конвенцији о поједностављеним формалностима у тр- говини робом. Нови компјутеризовани транзитни систем (НЦТС), који се заснива на наведеним конвенцијама, са пратећим подси- стемима је почео са применом на националном нивоу 25. јануа- ра 2015. године, док је примена Заједничког транзитног поступка отпочела 1. фебруара 2016. године. Такође, од 5. септембра 2016. године УЦ је почела са имплементацијом Обрасца 302 којим се спроводи Закон о потврђивању Споразума између држава чланица Северноатлантског уговора и осталих држава учесница у Партнер- ству за мир о статусу њихових снага (SOFA споразум).

Од 1. септембра 2014. године УЦ примењује институт Овла- шћеног привредног субјекта (ОПС), који је усаглашен са законо- давством Европске унијe. Такође, УЦ спроводи поједностављени увозни поступак у простору примаоца, односно поједностављени извозни поступак у простору пошиљаоца (тзв. „кућно цариње- ње”), исто у складу са прописима ЕУ, на основу кога је до данас издато укупно 155 одобрења за 96 компанија.

Током 2015. године, потписан је Меморандум о разумевању између УЦ и Царинског директората Републике Аустрије о сарад- њи царинских служби на аеродромима „Никола Тесла”, Београд и

„Бечки међународни аеродром”, Беч, у области борбе против пре- вара. Такође, у 2016. години потписан је Протокол о спровођењу Споразума између Владе Републике Србије и Владе Републике Македоније о утврђивању граничне процедуре за железнички гра- нични прелаз „Прешево–Табановце”.

У оквиру ИПА 2011 – „Јачање контроле у оквиру примене царинских прописа у области заштите права интелектуалне сво- јине”, УЦ је 2015. године набавила машину за уништавање криво- творених производа.

УЦ је образовала Одсек за царинску контролу уз употребу службених паса, са циљем појачане борбе против кријумчарења дуванских производа и наркотика. УЦ редовно користи 21 скенер последњих генерација, од тога десет мобилних, два мобилна за преглед пртљага, један стациониран за преглед карго пошиљки и осам за контролу течности.

У извршењу једног од основних стратешких задатака и ци- љева, борбе против корупције, УЦ спроводи превентивне и репре- сивне мере. На спровођењу репресивних мера УЦ континуирано сарађује са Тужилаштвом и Министарством унутрашњих послова. Везано за јачање интегритета, антикоруптивне политике и пре- вентивних мера успостављена је сарадња са државним органима и телима, односно царинским администрацијама Румуније, Чешке Републике, Републике Финске, Републике Аустрије, Републике Бу- гарске, Републике Хрватске и Словачке Републике.

У УЦ су спроведене значајне активности у поступку импле- ментације система финансијског управљања и контроле. У делу који се односи на пројекте и стратешко управљање, реализоване су многобројне активности различитих ИПА пројеката (припрема, уговарање и реализација пројеката) који се односе на најзначајни- је сегменте царинске службе, у циљу њене модернизације.

УЦ континуирано спроводи обуке службеника кроз основне, специјалистичке обуке и стручно усавршавање. Такође, УЦ кори- сти сву расположиву страну техничку помоћ, ЕУ програм „Царина 2020”, TAIEX инструмент, експертизе Светске царинске организа- ције итд.

Компјутеризација, као најзначајнији сегмент модернизације УЦ, је препозната у Плану развоја царинске службе, али ће уједно бити предмет посебне стратегије развоја информационих техно- логија УЦ, чија је израда и доношење планирано непосредно по доношењу Плана развоја царинске службе Републике Србије.

У делу који се тиче односа са јавношћу, реализоване су мно- гобројне активности на промоцији рада УЦ и улоге царинске слу- жбе кроз свакодневно информисање јавности о значајнијим резул- татима царинске службе, обрађивање значајних тема из царинске праксе у текстовима за штампане и електронске медије, учешће на сајмовима и слично.

Циљеви и мере су даље разрађени кроз конкретне активности Акционог плана за спровођење Плана развоја царинске службе Ре- публике Србије за период 2017–2020. године. Акционим планом су одређене организационе јединице и службеници/руководиоци одговорни за реализацију активности, индикатори за праћење ре- ализације активности, односно процену успешности реализације Плана, као и рокови и процењени трошкови за реализацију наве- дених активности.

Планом развоја царинске службе Републике Србије је пред- виђено да ће се утврђене мере и активности редовно пратити и оцењивати, као и да ће Управа царина подносити Влади годишњи извештај о испуњености циљева овог плана на годишњем нивоу.

1. СКРАЋЕНИЦЕ ГП – гранични прелаз

ДЕУ – делегација ЕУ у Републици Србији

ЕК– Европска комисија ЕУ – Европска унија

ИБМ – интегрисано управљање границом (Integrated Border Management)

ИКТ систем – Информационо-комуникациони систем

ИПА – Инструмент за предприступну помоћ (Instrument for Pre-Accession Assistance)

ИР – интерна ревизија

ИСЦС – Информациони систем царинске службе ИТ – информационе технологије

МФ – Министарство финансија

ООП – Обавезујућa обавештења о пореклу робе

ООС – Обавезујућa обавештења о сврставању робе по Ца- ринској тарифи

ОЦЛ – отворене царинске линије ОПС – овлашћени привредни субјекат ПДВ – порез на додату вредност

ПП– Преговарачко поглавље

ПФЕ образац – образац за процену финансијских ефеката РС – Република Србија

СЦО – Светска царинска организација УЦ – Управа царина

ФУК – финансијско управљање и контрола

ХС комитет – Комитет за Хармонизовани систем Светске ца- ринске организације

ЦИ – царинска испостава

AIS (ICS) – аутоматизовани увозни систем (Automated Import System/Import Computerised System)

AES (ECS) – аутоматизовани извозни систем (Automated Ex- port System/Export Computerised System)

CEFTA – Споразум о слободној трговини у централној Евро- пи (Central European Free Trade Agreement)

CEN – мрежа за примену царинских правила (Customs Enfor- cement Network)

FAC – сертификат о финалном пријему робе (Final Acceptan- ce Certificate)

FR – финални извештај (Final Report)

PAC – сертификат о привременом пријему робе (Provisional Acceptance Certificate)

PAR – Извештај о привременом прихватању радова (Perma- nent Acceptance Report)

SELEC – Центар за спровођење закона у југоисточној Европи (ЈИЕ Southeast Europea Law Enforcment Center)

TAIEX – Инструмент за техничку помоћ и размену информа- ција (Technical Assistance and Information Exchange Instrument)



















































































